**VEDTÆGTER**

**Foreningens navn er SkybyArt**

**§ 1 Formål**

Foreningens formål er at fremme interessen for kunst blandt de ansatte på Århus Universitetshospital, Skejby ved

* at arrangere udstillinger på hospitalet
* at erhverve kunstværker til bortlodning blandt medlemmerne

**§2 Medlemskab**Man kan blive medlem af Sky by Art, hvis man er ansat ved eller har sin daglige arbejdsplads på Aarhus Universitetshospital. Vær opmærksom på, at medlemmer, der er ansat i psykiatrien, ikke lønnes via AUH og derfor selv må indbetale kontingent som nedenfor anført under ’Kontingent for medlemmer, der ikke lønnes af AUH’.

Medlemskab af foreningen følger kalenderåret: 1/1-31.12.  
Medlemskabet kan opretholdes ved skift af arbejdsplads og ved pensionering.   
Kontingent fastsættes af generalforsamlingen. Ved udmeldelse af foreningen har medlemmet intet krav på indbetalt kontingent.

**Kontingent for medlemmer lønnet af AUH:**

Kontingentet fastsættes af generalforsamlingen og er i 2020 fastsat til 60 kr/måned.

Medlemmer, der er ansat og lønnet af AUH trækkes automatisk hver måned via lønnen. Hvis man melder sig ind i løbet af året, trækkes kontingentet automatisk for årets første måneder, således at nye medlemmer kan deltage i lodtrækning ved generalforsamlingen året efter.  
**Kontingent for medlemmer, der ikke lønnes af AUH:**

Medlemmer, der ikke automatisk betaler kontingent via lønnen, har **selv** ansvar for at betale kontingent til foreningens konto. Indbetalingen skal have fundet sted senest 31.12. medlemmet vælger selv om der betales kontingent for et helt år ad gangen – eller om kontingentet overføres månedsvis – gerne som en fast overførsel.

Foreningens konto er: 9395 3625600447.

**Uddmeldelse**

Udmeldelse af foreningen sker ved at sende en mail til foreningens mail:

Auh.skybyart@rm.dk

Ved udmeldelse af foreningen har medlemmet intet krav på indbetalt kontingent

**§ 3 Bestyrelse**

Kunstforeningens bestyrelse består af 7 bestyrelsesmedlemmer, der vælges for 2 På hvert års ordinære generalforsamling, der afholdes i marts måned, afgår skiftevis 3 og 4 bestyrelsesmedlemmer. Valgbar til bestyrelsen er alle medlemmer af kunstforeningen.

Et medlem af kunstforeningen kan tilkendegive sit ønske om at stille op til bestyrelsen:

1. Skriftligt via brev eller mail senest 1. marts til formanden for bestyrelsen.
2. Mundtligt ved tilkendegivelse under det pågældende dagsordenpunkt på generalforsamlingen.

Genvalg af bestyrelsesmedlemmer kan finde sted.

Generalforsamlingen vælger hvert år 1 revisor.

Bestyrelsen vælger selv formand og kasserer.

Bestyrelsen er beslutningsdygtig, når mindst 4 bestyrelsesmedlemmer er til stede. Beslutninger afgøres ved stemmeflertal.

Der skrives referater fra bestyrelsesmøderne og generalforsamlingerne.

Hvis et bestyrelsesmedlem ønsker at træde ud af bestyrelsen i valgperioden, vælges der et nyt bestyrelsesmedlem på den førstkommende generalforsamling.

**§4 Bortlodning**På den årlige generalforsamling i marts måned bortloddes de kunstværker, som Bestyrelsen i Sky by Art i løbet af året har erhvervet for foreningens indtægter.  
For at deltage i lodtrækningen skal medlemmet have indbetalt kontingent i hele det foregående kalenderår.  
Hvert medlem deltager i lodtrækningen med ét lod.  
Et medlem, der er forhindret i at deltage i generalforsamlingen, kan give fuldmagt til en anden person. Fuldmagten afleveres ved udlevering af lod.  
Alle gevinster har en værdi af mindst 1.000 kr.  
De indkøbte kunstværker udstilles i måneden op til generalforsamlingen.

**§ 5 Regnskab**

Regnskabsåret er kalenderåret.

Foreningens midler indsættes på en bankkonto. Kassereren betaler herfra for de indkøbte kunstværker og betaler desuden andre regninger/udgifter, der er aftalt med bestyrelen.

Regnskabet revideres og underskrives inden generalforsamling af revisor.

**§ 6 Generalforsamling**

Ordinær generalforsamling afholdes inden udgangen af hvert års marts måned og indvarsles senest 14 dage forud ved meddelelse til medlemmerne via mail.

Dagsorden for den ordinære generalforsamling skal indeholde følgende:

1. Valg af dirigent
2. Formandens beretning
3. Regnskab
4. Forslag
5. Fastsættelse af kontingent
6. Valg af bestyrelsesmedlemmer
7. Valg af revisor
8. Eventuelt
9. Lodtrækning

Forslag, der ønskes behandlet på den ordinære generalforsamling, skal være bestyrelsen i hænde senest 1. marts.

Afstemningen på generalforsamlingen sker ved håndsoprækning. Såfremt et medlem ønsker det, skal der være skriftlig afstemning. Såfremt der er kampvalg til bestyrelsesposterne, stemmes der skriftligt. Der kan ikke stemmes for andre via en fuldmagt – kun de fremmødte har ret til at stemme.

Generalforsamlingens beslutninger træffes ved stemmeflertal (undtagen vedtægtsændringer § 7 og foreningens opløsning § 9).

**§ 7 Vedtægtsændringer**

Foreningens vedtægter kan ændres af en generalforsamling, når 2/3 af de afgivne stemmer er for ændringen.

**§ 8 Ekstraordinær generalforsamling**

Ekstraordinær generalforsamling kan sammenkaldes af bestyrelsen, når denne finder anledning dertil, og skal indkaldes af bestyrelsen, når mindst 10 medlemmer fremsætter skriftlig begæring herom. Varslet for indkaldelse til den ekstraordinære generalforsamling skal være mindst 14 dage.

**§ 9 Foreningens opløsning**

Beslutningen om foreningens opløsning træffes af en generalforsamling.

Mindst halvdelen af medlemmerne skal være til stede og 2/3 af de afgivne stemmer skal være for foreningens opløsning.

Generalforsamlingen træffer beslutning om afvikling.

Såfremt halvdelen af medlemmerne ikke er til stede, afgøres spørgsmålet af foreningen ved skriftlig urafstemning. 2/3 af de afgivne stemmer skal være for foreningens opløsning.

I sidstnævnte tilfælde træffer bestyrelsen beslutningen om afviklingen.

Vedtaget på generalforsamlingen marts 2023.